**מידעת – כתב עת אקדמי ושפיט הפועל תחת חסותה של המחלקה למדעי המידע – אוניברסיטת בר אילן**

**קול קורא: גיליון מיוחד המוקדש לחקר הביבליומטריקה, סיינטומטריקה, ועולם המדע**

יוג'ין גרפילד החל לפני כ-60 שנים בפיתוח כלים ביבליומטריים כחלק מהרצון לייעל את הרכש והשימוש בכתבי-עת אקדמיים בספריות. כלים אלה התפתחו וממשיכים להתפתח לכדי חקר המאפיינים, הדפוסים וההשפעה המדעית של חוקרים, כתבי-עת, מוסדות אקדמיים ומדינות. זמינות ומגוון הנתונים הקיימים בתחום מאפשרים בחינה של עולם המדע בצורה מקיפה ויסודית המאפשרת לבחון את האבולוציה של תחומי המדע השונים, הדינמיקה של המדע, סוגיות מדיניות מדעית, היבטים המקדמים או מעכבים את ההתפתחות המדעית ועוד. כחלק מהרצון להעצים את הקהילה הישראלית החוקרת בתחום, כתב העת מידעת מקדיש גליון מיוחד למחקרים בתחום הביבליומטריקה, סיינטומטריקה וחקר עולם המדע עצמו. אנו מזמינים חוקרים.ות בתחומי דעת שונים כמדעי המידע, מתימטיקה, מדעי המחשב, מדעי הנתונים, סוציולוגיה, פסיכולוגיה ועוד להגיש מאמרים לגיליון המיוחד. המאמרים יכולים להתייחס לנושאים הבאים או לנושאים רלוונטיים אחרים:

* פיתוח כלים ושיטות חדשניים בחקר ביבליומטרי וסיינטומטרי
* יישום מחקר ביבליומטרי וסיינטומטרי בתחומי דעת שונים
* חקר השפעה מדעית
* קשר בין מימון ומדיניות לבין תפוקה והשפעה מדעית
* הערכת מחקר במדדים אלטרנטיביים (אלטמטריקס)
* השלכות של אינטרדיסציפלינריות ומולטידיסיציפלינריות על המדע
* מגמות בפרסום מדעי בגישה פתוחה
* שילוב בינה מלאכותית ומודלי שפה במחקר ביבליומטרי וסיינטומטרי
* סוגיות ביבליומטריות וסיינטומטריות אשר במרכזן הקהילה המדעית הישראלית
* המחקר הביבליומטרי והסיינטומטרי בישראל

|  |  |
| --- | --- |
|  |  |

הגיליון יצא לאור ביולי 2025.

כל מאמר שיוגש יעבור שיפוט של קוראים מעריכים. תהליך השיפוט הינו אנונימי לשני הצדדים (double-blinded review).

**המערכת תקבל מאמרים עד 30.12.24**

את המאמרים יש לשלוח לעורכת מידעת: פרופ' נועה אהרוני: noa.aharony@biu.ac.il

**הנחיות לכותבים:**

1. המאמר יתבסס על מחקר מקורי, בהיקף עד 8000  מלים (לא כולל תקציר והפניות).

המאמר יכלול:

1. דף שער נפרד שעליו יופיעו בעברית ובאנגלית: שם המחבר ותוארו,  שייכות מוסדית, כתובת דואר, כתובת דואר אלקטרוני,  מספרי טלפון.
2. תקצירים של המאמר באנגלית ובעברית (עד 250 מלים כל תקציר).
3. רשימה של עד 5 מילות או מושגי מפתח.
4. קובץ עם המסמך המקורי בלי פרטים מזהים של המחבר/ים. המסמך חייב לכלול את רשימת המקורות שעליהם מסתמך המחבר בהתאם לכללי הכתיבה של המהדורה האחרונה של כללי ה .APA

**פורמט**

על הפרסום להיות כתוב כמסמך WORD  גודל גופן 12  ;רווח בין שורות: שורה וחצי ;רווח בין פסקאות: כפול ללא הזחה פנימה בתחילת פסקה ; מיספור העמודים  למטה בצד שמאל הערות שוליים  כחלק מגוף הטקסט.